भारत सरकार

स्‍वास्‍थ्‍य एवं परिवार कल्‍याण मंत्रालय

स्‍वास्‍थ्‍य एवं परिवार कल्‍याण विभाग

राज्‍य सभा

अतारांकित प्रश्‍न संख्‍या: 261

25 नवम्‍बर, 2014को पूछे जाने वाले प्रश्‍न का उत्‍तर

**जानवरों पर परीक्षण किए गए प्रसाधन सामग्री के आयात पर प्रतिबंध**

**261. डॉ चंदन मित्रा :**

**क्या स्वास्थ्य और परिवार कल्याण मंत्री** यह बताने की कृपा करेंगे किः

(क) क्या सरकार ऐसी आयातित प्रसाधन सामग्री की बिक्री पर प्रतिबंध लगाने का विचार रखती है, जिनके घटकों का परीक्षण जानवरों पर किया गया है;

(ख) यदि हां, तो तत्संबंधी ब्यौरा क्या है;

(ग) यदि नहीं, तो इसके क्या कारण हैं; और

(घ) ऐसी प्रसाधन सामग्री, जिनका परीक्षण जानवरों पर किया गया है, के आयात को निषिद्ध करने तथा देश में जानवरों पर प्रसाधन सामग्री तथा उसके घटकों के परीक्षण पर प्रतिबंध लगाने के लिए सरकार द्वारा क्या कदम उठाए गए हैं?

उत्‍तर

स्‍वास्‍थ्‍य और परिवार कल्‍याण मंत्री (श्री जगत प्रकाश नड्डा)

1. और (ख): भारत सरकार ने दिनांक 13.10.2014 की राजपत्र अधिसूचना सा.का.नि. 718 (अ) के तहत जानवरों पर परीक्षित की जाने वाली प्रसाधन सामग्री के आयात पर प्रतिबंध लगा दिया है। यह प्रतिबंध 13.11.2014 से लागू हुआ है।

(ग): प्रश्‍न नहीं उठता।

(घ): उपर्युक्‍त (क) और (ख) भाग के उत्‍तर में यथोल्‍लिखित जानवरों पर परीक्षित प्रसाधन सामग्री के आयात पर प्रतिबंध लगाने के अलावा, देश में जानवरों पर प्रसाधन सामग्री के परीक्षण को दि

......नांक 21.05.2014 की राजपत्र अधिसूचना सा.का.नि. 346 (अ) के तहत पहले ही प्रतिबंधित किया जा चुका है।

.........